b'\n_START_ARTICLE_\nIvo Petri\xc4\x87\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je leta 1958 diplomiral iz dirigiranja in kompozicije._NEWLINE_Petri\xc4\x87 je v svoji pestri in bogati glasbeni karieri deloval kot oboist, umetni\xc5\xa1ki vodja Slovenske filharmonije (1979-1995), deset let kot tajnik Dru\xc5\xa1tva slovenskih skladateljev, kot vodja Ansambla Slavko Osterc, kot vodja edicij pri Dru\xc5\xa1tvu slovenskih skladateljev (1970-2002) in kot profesor na Akademiji za glasbo v Ljubljani._NEWLINE_Prejel je \xc5\xa1tevilne nagrade, \xc5\xa1tudentsko Pre\xc5\xa1ernovo nagrado (leta 1955), nagrado Pre\xc5\xa1ernovega sklada (1971), \xc5\xbdupan\xc4\x8di\xc4\x8devo nagrado mesta Ljubljana za ustvarjalnost, Kozinovo nagrado, Pre\xc5\xa1ernovo nagrado za \xc5\xbeivljenjsko delo (2016) ter \xc5\xa1tevilne tuje nagrade._NEWLINE_Petri\xc4\x87 je bil izjemno plodovit skladatelj, avtor preko 190 skladb za najrazli\xc4\x8dnej\xc5\xa1e zasedbe.'